यह सत्र राष्ट्रपति प्रणब मुखर्जी के भाषण के साथ शुरू होगा। इसके बाद एक फरवरी को बजट पेश किया जाएगा। इससे पहले 30 जनवरी को भी सभी पार्टियों की बैठक हुई थी। बैठक में केंद्र सरकार की तरफ से मांग रखी गई थी कि सत्र को शांतिपूर्वक तरीके से हो जाने दिया जाए। हालांकि, ममता बनर्जी की पार्टी तृणमूल कांग्रेस ने इस सत्र से दूर रहने का फैसला किया है। उनका कहना है कि बजट पेश होने के दौरान उनकी पार्टी का कोई सांसद संसद में उपस्थित नहीं होगा। टीएमसी का यह विरोध नोटबंदी के फैसले को लेकर है। उन्होंने इससे संबंधित एक पत्र भी जारी किया था।